Loetud. Mihkel Raua "Musta pori näkku" on vahelduse mõttes nii värskendav elamus nagu oleks keegi klaas külma vett näkku visanud. Kasutades Raua enda keelepruuki, siis ütlen ausalt ära - sitakse hea raamat on. Üldiselt eesti autoritest ma väga lugu ei pea, aga see raamat on küll väärt lugemist. Ei oskagi kohe öeldagi, mis on selle raamatu fenomen, aga lugeda on seda päris hea.    Puhta eesti keele jüngritele aga nii palju, et enne raamatu  kättevõtmist peaksid nad lehe palderjanitablette sisse sööma ning seejärel igaks juhuks ka paar validooli tabletti keele alla panema - valutum lugeda. Aga Raua keelepruuk teeb isegi minu   rikastatud sõnavarale silmad ette.